"Jocul a fost exact ca și publicul, apatic!"-Viorel Moldovan i-a pus la colț pe elevii lui Edi Iordănescu!
Naționala României și-a început pregătirea pentru EURO 2024 cu prima partidă amicală împotriva Irlandei de Nord. "Tricolorii" au obținut doar scorul de 1-1.
Viorel Moldovan a criticat în termeni duri jocul prestat de reprezentativa condusă de Edi Iordănescu. Actualul analist TV a punctat aspectele care l-au dezamăgit.
"Jocul a fost exact ca și publicul, apatic!"
"Jocul a fost exact ca și publicul, apatic! Din punctul meu de vedere, acest test a fost util, chiar dacă jocul echipei naționale a lăsat de dorit în această seară. Există și aspecte pozitive care au ieșit în evidență.
De exemplu, mi-a plăcut Man, din punctul meu de vedere a fost omul meciului. Se vede că este în formă și nu este o coincidență că este căutat de echipele de top din Serie A. Mi-a plăcut în prima repriză flancul drept, chiar și Mogoș, care a împins foarte mult jocul pe faza ofensivă, a ajuns în situații de a centra de câteva ori", a declarat Viorel Moldovan, pentru cei de la Prima TV.